Vladimir Admoni
Vladimir Qriqoryeviç Admoni (rus. Влади́мир Григо́рьевич Адмо́ни; həmçinin Voldemar Volf Qoyvişeviç Krasnı-Admoni, rus. Вольдема́р Вольф Го́йвишевич Кра́сный-Адмо́ни; 29 oktyabr 1909, Sankt-Peterburq – 26 noyabr 1993, Sankt-Peterburq) — SSRİ və Rusiya dilçisi, ədəbiyyatşünası, tərcüməçi və şairi, filologiya elmləri doktoru (1947), professor (1948). Göttingen Elmlər Akademiyasının müxbir üzvü, Uppsala Universitetinin fəxri doktoru. SSRİ Yazıçılar İttifaqının Leninqrad şöbəsinin bədii tərcümə bölməsi bürosunun sədri. Əsas maraq dairəsi Almaniya və Skandinaviya ədəbiyyatı tarixi, alman dilinin nəzəriyyəsi və tarixidir. Henrik İbsen, Byörnstyerne Byörnson, Qotfrid Keller və başqalarını tərcümə etmişdir. Kitabları: "Henrik İbsen" (1956), "Tomas Mann" (1960), "Poetika və reallıq. XX əsrin xarici ədəbiyyatına dair müşahidələrdən" (1975).